Kategoridiskusjon:Utdanning

Et utkast til en kortversjon av den generelle delen av grunnskoleprogrammet:

Generelt om Grunnskolen
Lærertettheten skal økes (lærer defineres som adjunkt eller lektor, assistent skal holdes helt utenfor). Klassene skal gjøres mindre.

Det skal legges til rette for at elever som er særlig begavet skal få et eget tilbud i egne grupper med eget pensum.

Hjemmet og skolen skal sammen ha ansvaret for elevens læring. Dersom hjemmet av ulike årsaker ikke er i stand til å følge opp, har skolen et ansvar for at eleven greier seg skolemessig.

Skolen er ansvarlig for at alle elevene får tilegnet nok kunnskaper til å kunne gjøre leksene uten hjelp. Dette ansvaret gjelder fra første klasse, og skal særlig vektlegges da. Hensikten er at det skal være en endelig ansvarsfordeling mellom skole og hjem, hvor skolen er ansvarlig for undervisning og hjemmet er ansvarlig for at leksene blir gjort.

Det skal være et overordnet mål at grunnskolen skal sette elevene i stand til å få fullt utbytte av undervisningen når de begynner i den videregående skole. Dette skal gjelde både yrkesfag og studieforberedende. Elever med lærevansker skal få tilført nok resurser (med nok resurser menes for en hver pris) slik at også de også er i stand til å nå dette målet.

Et skoleår er på ca. 190 dager a’ seks timer a’ 45 minutter (med variasjoner avhengig av blant annet trinn). Denne tiden skal brukes til undervisning og faglig trening. Prøver og evalueringer skal begrenses til det aller nødvendigeste.

Staten skal bidra kraftig med midler til å utvikle pedagogisk programvare. Det gjelder særlig programmer som kan være til hjelp for elever med lærevansker.

Det er viktig at elevene så tidlig som mulig blir fortrolig med IT. Dette skal oppnås ved at skolene har utstyr og kompetanse som til en hver tid er up-to-date. På denne måten skal skolen forsyne arbeidslivet med topp kompetanse på IT-området. Norge skal være det landet i verden hvor befolkning har IT inn til beinet.

Jeg tror dette er formuleringer og saker som vil være atraktive når det skal drives valgkamp. De er lette å lære seg for våre valgkamp-funksjonærer (på f.eks, stands) slik at det blir lett å parere vanskelig spørsmål.